ಆಶ್ಲೇ ಗಾರ್ಡ್ನರ್

**ಆಶ್ಲೇ ಕ್ಯಾಥರೀನ್ ಗಾರ್ಡ್ನರ್** (ಪುಟ್ಟುದಿನಿ 15 ಏಪ್ರಿಲ್ 1997) ಆಸ್ಟ್ರೇಲಿಯಾದ ಪೊಂಜೊವು ಕ್ರಿಕೆಟ್ ಆತಗಾರ್ತಿ, ಆರ್ ಪ್ರಸ್ತುತವಾದ್  ರಾಷ್ಟ್ರೀಯ ಪೊಂಜವುಲೆನ ತಂಡೊಡು ಆಲ್ರೌಂಡರ್ ಆದ್ ಗೊಬ್ಬುವೆರ್. ಬಲಗೈ ಬ್ಯಾಟ್ಸ್ಮನ್ ಬುಕ್ಕೊ  ಬಲಗೈ ಆಫ್ ಸ್ಪಿನ್ನರ್ ಆದು ಉಪ್ಪುನ  ಗಾರ್ಡ್ನರ್, ಪೊಂಜೊವುಲೆನ ರಾಷ್ಟ್ರೀಯ ಕ್ರಿಕೆಟ್ ಲೀಗ್ (WNCL) ನ್ಯೂ ಸೌತ್ ವೇಲ್ಸ್ ಪರ ಪೊಂಜೊವುಲೆನ ಬಿಗ್ ಬ್ಯಾಷ್ ಲೀಗ್ ಡ್  ಸಿಡ್ನಿ ಸಿಕ್ಸರ್ಸ್ ಪರ ಬುಕ್ಕೊ  ಪೊಂಜೊವುಲೆನ ಪ್ರೀಮಿಯರ್ ಲೀಗ್ ಗುಜರಾತ್ ಜೈಂಟ್ಸ್ ಪರವಾದ್ ಗೊಬ್ಬುವೆರ್.
ಆರ್ ಅರೆನ ತಂಡೊದೊಟ್ಟುಗು ಮೂಜಿ ವಿಶ್ವ ಚಾಂಪಿಯನ್ಶಿಪ್ ಬುಕ್ಕೊ ನಾಲ್ ರಾಷ್ಟ್ರೀಯ ಪ್ರಶಸ್ತಿಲೆನ್ ಗೆಂದುದ್ದೆರ್. ಅಯಿತ ಒಟ್ಟುಗು **ಬೆಲಿಂಡಾ ಕ್ಲಾರ್ಕ್** ಪ್ರಶಸ್ತಿ  ಸೆರುದು  ಮಸ್ತ್  ವೈಯಕ್ತಿಕ ಗೌರವಲೆನ್ ಗಳಿಸುದೆರ್.

## ದೇಶೀದ ವೃತ್ತಿಜೀವನೊ
ಇಂಪರ್ಜಾ ಕಪ್ ಡ್  ಉತ್ತಮ ಪ್ರದರ್ಶನನ್ ಕೊರ್ದು ಬುಕ್ಕೊ, ಗಾರ್ಡ್ನರ್ ನ್ಯೂ ಸೌತ್ ವೇಲ್ಸ್ ಗಾದ್  2014–15 ತ ಋತುಡು ಅರೆನ ಸುರುತ WNCL ಪ್ರವೇಶ ಮಂತೆರ್ ಬುಕ್ಕೊ WBBLದ ಉದ್ಘಾಟನಾ ಋತುಗ್ ಆತ್ರ  ಸಿಡ್ನಿ ಸಿಕ್ಸರ್ಸ್ ಗ್ ಸೆರ್ಯೆರ್. ಅವ್ವೆ ಅರೆಗಾಲೊಡು, ಆರ್ ನ್ಯೂಜಿಲೆಂಡ್ ಡ್ಉತ್ತರ ಜಿಲ್ಲೆಗಾದ್ ಒಂಜಿ  ಟಿ20 ಬುಕ್ಕೊ  ಒಂಜಿ 50 ಓವರ್ ದ  ಪಂದ್ಯೊನ್ ಗೊಬ್ಬುದು ಇತ್ತೆರ್. ಗಾರ್ಡ್ನರ್  2016–17 ಋತುನ್  ಮಸ್ತ್ ಆನ೦ದಿಸಾದೆರ್. ಸಿಕ್ಸರ್ಸ್ ಬುಕ್ಕೊ  ನ್ಯೂ ಸೌತ್ ವೇಲ್ಸ್ ರಡ್ಡ್ ಜನತ ಒಟ್ಟುಗ್  ಚಾಂಪಿಯನ್ಷಿಪ್ ಲೆನ್ ಗೆಂದುದೆರ್. ಅಯಿತ ಒಟ್ಟುಗ್  WBBLನ ಯಂಗ್ ಗನ್ ಪಂದ್  ಪುಗರ್ಮೆ ಗ್ ಬೈದೆರ್. ರಡ್ಡ್  ದಿನೊತ ಪಿರ  ತರಬೇತಿಡ್  ತರೆಗ್ ಆಯಿನ  ಗಾಯದ  ಬುಕ್ಕೊ  ಮುನ್ನೆಚ್ಚರಿಕೆಯಾದ್, ಆರ್ ಮೈದಾನಡ್ದು  ಪಿರ ಬತ್ತಿನ  ಕಾರಣ ಡಬ್ಲ್ಯೂ. ಬಿ. ಬಿ. ಎಲ್. ಫೈನಲ್ ಡ್  ಅರೆನ ಭಾಗವಹಿಸುವಿಕೆದ  ಮಿತ್ತು  ಪರಿಣಾಮ ಬುರುಂಡು. WNCL ಋತುದಪಗ  ದಕ್ಷಿಣ ಆಸ್ಟ್ರೇಲಿಯಾ ತೆರಳಿದ ಗಾರ್ಡ್ನರ್, ಅರೆನ  ಸ್ಥಳೀಯ ನ್ಯೂ ಸೌತ್ ವೇಲ್ಸ್ ಗ್  ಪಿರ ಬರ್ಪುನ  ದುಂಬು  ಅರೆನ  ಪೊಸ ತಂಡಕ್ಕಾದ್ ಕೇವಲ ಆಜಿ ಪಂದ್ಯೊಲೆನ್ ಗೊಬ್ಬುದೆರ್.
ನಾರ್ತ್ ಸಿಡ್ನಿ ಓವಲ್ ಡ್  ಮೆಲ್ಬೋರ್ನ್ ಸ್ಟಾರ್ಸ್ ವಿರುದ್ಧ 52 ಎಸೆತೊಡು  114 ರನ್ ಗಳಿಸುನ ಮೂಲಕ ಲೀಗ್ ನ ಅತ್ಯಂತ ವೇಗೊದ ಅರ್ಧಶತಕ ಬುಕ್ಕೊ  ಅತ್ಯಧಿಕ ವೈಯಕ್ತಿಕ ಸ್ಕೋರ್ ದಾಖಲಿಸುನ ಮೂಲಕ ಆರ್  ಕಮಾಂಡಿಂಗ್ ರೀತಿಡ್ ಆರಂಭಿಸಿದೆರ್. ಅಡಿಲೇಡ್ ಓವಲ್ ನಡೆದಿನ  ಪರ್ತ್ ಸ್ಕಾರ್ಚರ್ಸ್ ವಿರುದ್ಧದ ಫೈನಲ್ನಡ್  ಗಾರ್ಡ್ನರ್ ಔಟ್ ಆವಂದೆನೇ  22 ರನ್ ಗಳಿಸುನ ಮೂಲಕ ಸಿಕ್ಸರ್ಸ್ ತಂಡೊ ಸತತವಾದ್ ಚಾಂಪಿಯನ್ಷಿಪ್ ಲೆನ್  ಗೆಂದುದ್ದುಂಡು  ಅಭ್ಯಾಸೊದ ಸಮಯೊಡು  ಚೂರು  ಕನ್ಕ್ಯುಶನ್ ಉಂಡಾಯಿನ  ಕಾರಣೊ  ದುಂಬುದ ಪಂದ್ಯೊಡು ತಡವಾದ್  ಪಿರ ಸರಿಯೆರ್. ಈ ಕಾರಣ, ಕ್ವೀನ್ಸ್ಲ್ಯಾಂಡ್ ವಿರುದ್ಧ 33 ರನ್ ದ  ಜಯೊಟು  ಬ್ಯಾಟ್ನಿಂದ ಅಜೇಯವಾದ್  30 ರನ್ ಬುಕ್ಕೊ  ಚೆಂಡುಡ್ದು  2 ವಿಕೆಟ್ ದೆಪ್ಪುನ ಮೂಲಕ, WNCL ಋತುದ ಅಂತಿಮ ಪಂದ್ಯೊಡು  ಗೊಬ್ಬರೆ  ಅರೆಗ್  ಅನುಮತಿ ಕೊರಿಯೆರ್.

## ಅಂತಾರಾಷ್ಟ್ರೀಯೊ ವೃತ್ತಿಜೀವನೊ
### ಟಿ20 ಬುಕ್ಕೊ  ಒಂಜಿ ದಿನೊತ  ಪಂದ್ಯೊದ ಆರಂಭ
ಗಾರ್ಡ್ನರ್ ಅರೆನ್ ನ್ಯೂಜಿಲೆಂಡ್ ವಿರುದ್ಧ ತವರು ಸರಣಿಗಾದ್ ಆಸ್ಟ್ರೇಲಿಯಾದ ತಂಡೊಡು ಪಾಡ್ಶಿಯೆರ್, ಬುಕ್ಕೊ  ಫೆಬ್ರವರಿ 17 ಕ್  ಮೆಲ್ಬೋರ್ನ್ ಕ್ರಿಕೆಟ್ ಮೈದಾನೊಡು  ಪೊಂಜೊವುಲೆನ  ಟ್ವೆಂಟಿ-20 ಅಂತರರಾಷ್ಟ್ರೀಯ (ಡಬ್ಲ್ಯುಟಿ20ಐ)  ಗೊಬ್ಬುಗ್  ಪಾದಾರ್ಪಣೆ ಮಂತೆರ್. ಆಂಡಾ  40 ರನ್ ದ ಜಯೊಟು ಗೋಲ್ಡನ್ ಡಕ್ ಗ್  ರನ್ ಔಟ್ ಆಯೆರು.

ಆರ್  ಸರಣಿದ ದುಂಬುದ  ಪಂದ್ಯೊಡು  ಕ್ರಿಸ್ಟೆನ್ ಬೀಮ್ಸ್ ಕ್ಯಾಚ್ ಮೂಲಕ ಆಮಿ ಸ್ಯಾಟರ್ಥ್ವೈಟ್ ಅರೆನ್  ಔಟ್ ಮನ್ಪುನ  ಮೂಲಕ ಅರೆನ  ಸುರುತ ಅಂತಾರಾಷ್ಟ್ರೀಯ ವಿಕೆಟ್ ಪಡೆಯೆರ್.

### ಸುರುತ  ಟಿ20 ವಿಶ್ವಕಪ್ ಪ್ರಶಸ್ತಿ
ಗಾರ್ಡ್ನರ್ ಪೊಂಜೊವುಲೆನ  ಆಶಸ್ ಸರಣಿದ ಆರಂಭಿಕ ಪಂದ್ಯೊಡು  ಆಸ್ಟ್ರೇಲಿಯಾ ಪರ ಬ್ಯಾಟ್ ಡ್  ಅರೆನ  ಸುರುತ ಮಹತ್ವೊದ ಕೊಡುಗೆನ್  ಕೊರ್ತೆರ್. ಅಲನ್ ಬಾರ್ಡರ್ ಫೀಲ್ಡ್ ನಡೆದ ಒಂಜಿ ದಿನೊತ ಪಂದ್ಯೊಡು  ಮೂಜಿ  ವಿಕೆಟ್ ಲೆನ್  ಪಡೆಯಿನ  ಬುಕ್ಕೊ, ಆರ್  ರನ್ ಚೇಸ್ನಡ್  ತಡವಾದ್ 18 ಎಸೆತೊಡ್  27 ರನ್ ದೆತ್ತುದ್  ಐನ್  ಎಸೆತೊಲು  ಬಾಕಿ ಉಪ್ಪುನಗನೆ  ರಡ್ಡ್  ವಿಕೆಟ್ ದ  ವಿಜಯೊನು  ಸಾಧಿಸರೆ ಸಹಾಯ ಮಂತೆರ್. ಅರೆನ  ಸುರುತ ಒಂಜಿ ದಿನೊದ  ಬುಕ್ಕೊ  ಟಿ20ಐ ಅರ್ಧಶತಕೊಲು  ಒಂಜಿ  ವರ್ಷದ ಬುಕ್ಕೊ ತ್ವರಿತವಾದ್  ಬತ್ತುಂಡು, ರಡ್ಡುಲ  ಅಕ್ಟೋಬರ್ 2018 ಟ್  ಪಾಕಿಸ್ತಾನೊದ ವಿರುದ್ಧ ಬೈದಿನಿ.

ದುಂಬುದ ತಿಂಗೊಳು, ಗಾರ್ಡ್ನರ್ ಐಸಿಸಿ ಪೊಂಜೊವುಲೆನ  ವಿಶ್ವ ಟ್ವೆಂಟಿ-20 ಪಂದ್ಯಾವಳಿಡ್  ಆಜಿ  ಪಂದ್ಯೊಡು  ಪತ್ತು  ವಿಕೆಟ್ ಲೆನ್ ಪಡೆಯೆರ್. ಸರ್ ವಿವಿಯನ್ ರಿಚರ್ಡ್ಸ್ ಕ್ರೀಡಾಂಗಣೊಡು  ನಡೆದಿನ  ಇಂಗ್ಲೆಂಡ್ ವಿರುದ್ಧದ ಚಾಂಪಿಯನ್ಷಿಪ್ ನಿರ್ಣಾಯಕ ಪಂದ್ಯೊಡು  ಆರ್  32 ರನ್ ಗಳಿಸಾದ್,  ಅಜೇಯ ಆತೆರ್, ಉಂದೆಟ್ ಆಸ್ಟ್ರೇಲಿಯಾ ಎಡ್ಮ  ವಿಕೆಟ್ ದ  ಜಯಗಳಿಸಾಂಡ್  ಬುಕ್ಕೊ  ಪ್ಲೇಯರ್ ಆಫ್ ದಿ ಫೈನಲ್ ಪಂದ್ ಪುದರ್ ಗಳಿಸಾಂಡ್.

## ಉಲ್ಲೆಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು